Diari Oficial de la Generalitat Valenciana


Sumari del DOGV 8368, del 24-08-2018 (2018/7924)

Informació pública de la suspensió de llicències d'edificació i acords de programació incompatibles amb la nova ordenació prevista en el pla general estructural.
-----------------------------------------------------------------------------------------------------------------------------------------------------------------

### Dades del document

Número de DOGV
:   8368

Data del DOGV
:   24-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7924


Data del document
:   07-08-2018

Organisme emissor
:   Ajuntament d'Orba

Tipus de document
:   Anunci

Descriptors 

:   * Orba
    * administració local
    * pla d'urbanisme

Informació pública de la suspensió de llicències d'edificació i acords de programació incompatibles amb la nova ordenació prevista en el pla general estructural. [2018/7924]  
Vist que s'està tramitant el Pla general d'ordenació urbana del municipi d'Orba.  
Vist que s'exposarà al públic la versió preliminar de conformitat amb l'article 53 de la Llei d'ordenació del territori, urbanisme i paisatge, de la Comunitat Valenciana (LOTUP), per mitjà d'un anunci en el Diari Oficial de la Generalitat Valenciana i en premsa escrita de gran difusió i, simultàniament o amb posterioritat, en un diari no oficial d'àmplia difusió en el municipi.  
Considerant el que s'estableix en l'article 64 de la LOTUP, que literalment diu:  
«1. Els ajuntaments podran acordar la suspensió de la tramitació i de l'atorgament de llicències de parcel·lació de terrenys, edificació i demolició, per a àmbits determinats, a fi de facilitar l'estudi o reforma de l'ordenació urbanística.  
2. La suspensió tindrà una duració màxima de dos anys. Aquest termini s'interromprà, amb l'alçament de la suspensió si, transcorregut un any, no se sotmet a exposició pública la proposta de pla.  
3. Després de l'exposició al públic d'un pla en tramitació, es reprendrà la suspensió, o s'iniciarà si no s'haguera adoptat amb anterioritat, fins que es complete el termini de dos anys màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació. Per a facilitar la compatibilitat, l'acord de suspensió de llicències podrà excusar el compliment d'aspectes accessoris de la nova ordenança, regulat degudament.  
4. L'eficàcia de l'acord de suspensió o la represa d'aquesta requereix la publicació corresponent en el Diari Oficial de la Generalitat Valenciana; s'hi han d'indicar els àmbits i els tipus de llicències afectades per la suspensió o anunciar el seu abast per a remissió al document exposat al públic.  
5. La suspensió de llicències implicarà també la dels acords aprovatoris de nous programes d'actuació en la zona afectada. Els programes d'actuació ja aprovats i encara vigents abans de la suspensió de llicències no es veuran afectats, llevat que a l'acordar-se la suspensió es faça constar expressament, sense perjudici de les indemnitzacions que procedisquen.»  
Atenent aquesta habilitació, procedeix que l'Ajuntament acorde la suspensió de llicències i acords de programació, durant un termini de dos anys, per a aquells àmbits del pla general estructural que no siguen compatibles amb l'antiga i la nova ordenació. Així mateix procedeix acordar la suspensió dels programes d'actuació en vigor, per resultar incompatibles amb la nova ordenació prevista en el pla general estructural.  
Vist que és competència del Ple de l'Ajuntament de conformitat amb la Llei 7/1985, de 2 d'abril.  
Per allò que s'ha exposat, resolc:  
  
Primer. Suspendre les llicències i els acords de programació, per un període de dos anys, per a aquells àmbits del pla general estructural que no siguen compatibles amb l'antiga i la nova ordenació. Així mateix suspendre els programes d'actuació que estiguen en vigor, per resultar incompatibles amb la nova ordenació prevista en el pla general estructural.  
Segon: Publicar, en el Diari Oficial de la Generalitat Valenciana, aquesta resolució als efectes de l'entrada en vigor corresponent.  
Tercer: Ratificar aquest decret en la pròxima sessió del Ple que se celebre.  
  
Orba, 7 d'agost de 2018.- L'alcalde president: Juan Ignacio Cervera Arbona.